**Bilješka o knjizi.**

Primjer:

*PREZIME AUTORA, IME AUTORA. NASLOV. NAKLADNIK. GRAD. GODINA IZDANJA.*

**Bilješka o piscu (ne smije biti prepisana, treba biti napisana u odjeljcima).**

**Bilješka o djelu (određenje i objašnjenje književnog roda, književnog oblika i književne vrste).**

**Analiza pojedinih priča (odgovaraj potpunim rečenicama):**

SRETNI PRINC

1. Gdje se odvija radnja ove priče?

2. Što na početku saznajemo o liku Lastavića?

3. Što na početku priče saznajemo o liku Sretnog princa?

4. Što o Sretnome princu misle gradski vijećnik, razborita majka, razočarani čovjek i djeca iz sirotišta i jesu li u pravu (objasni prepričavanjem radnje koja slijedi)?

5. Kome sve Lastavić pomaže po nalogu Sretnog princa? Čega se Sretni princ, pomažući drugima, odriče?

6. Čega se odriče, pomažući Princu, Lastavić?

7. Kako svoj ovozemaljski život skončava Lastavić, a kako kip Sretnog princa?

8. Tko je (i kako) nagradio Lastavića i Princa za njihova dobročinstva?

9. Je li se žrtva koju su Princ i Lastavić podnijeli, priznala i „nagradila“ za vrijeme ovozemaljskog ili onostranog života?

10. Što je za Princa najčudesnija stvar na svijetu, što je najveća tajna koja postoji?

11. Prepiši najljepši opis lika u ovoj pripovijetci.

12. Prepiši najljepši opis vanjskog prostora u ovoj pripovijetci.

13. Prepiši 5 tebi dosad nepoznatih riječi koje se spominju u pripovijetci i napiši njihova značenja.

14. Napiši svoj dojam o pripovijetci.

SLAVUJ I RUŽA

1. Zbog čega Slavuj osjeća naklonost prema mladome Studentu? Što (i zašto) Student osjeća, a Slavuj razumije?

2. U čemu Slavuj odlučuje pomoći Studentu? Što on za njega čini? Na koji način Slavuj za Studenta žrtvuje svoj život?

3. Prepiši i prokomentiraj opis Studenta.

4. Prepiši iz priče dvije usporedbe.

5. Prepiši iz priča opise bijelih, žutih i crvenih ruža (onako kako ih opisuju Grmovi).

6. Opiši Slavujevu žrtvu. Je li ona bila opravdana? Što se dogodilo između Studenta i Profesorove kćeri? Kako se prema ruži njih dvoje odnose? Je li Slavuj bio u pravu kad je govorio da Student razumije ljubavnu patnju? Tko je u ovoj priči istinski vjerovao u ljubav?

8. Nacrtaj tebi najzanimljiviji prizor u priči i prepiši lijepe misli o ljubavi (koje, naravno, u priči izgovara Slavuj).

9. Napiši svoj dojam o priči.

PITANJA KOJA SE ODNOSE NA OBJE PRIČE

1. Jesu li teme priča nekako povezane? Objasni.

2. Jesu li njihove ideje pozitivne ili negativne? Objasni.

3. Koja obilježja bajki pronalaziš u pričama?

4. U kojoj su osobi ispripovijedane?

5. Koja ti se bajka najviše svidjela?